وخلي بس الذكريات المؤلمه
مات حلمي الجنت اسولفلك عليه
ويه حلم الجنه دايم نحلمه
صارجرحي استاذمدرسةالعذاب
من بعدماجان طفل تعلمه
ومن اكله استاذك يسلم عليك
بكل بروده يردلي الله يسلمه
الصوره البالي القبل جانت تنور
بلون شعرك هيج صارت مظلمه
كلبي أمنته ومشى وياك الطريق
وللمشانق تالي انته تسلمه
وجان من تزعله يحلف مايعود
وتبتسمله وينسى جرحه وعالمه
انت كافر بلعشك لتكلي لا
واني اجذب الكال روحك مسلمه
وباجر بيوم الحشر تشهد عليك
اكبال ربك من تكف شتكلمه؟
جروح بيه بكثر ايتام العراق
بروحي ماظلك بعدشي تالمه
وجف اديك اكطعته خايف لااجيب
جفي انه بلحظه مره يسالمه
اطمئن ماردلك وانسه الجروح
راح اجفن هسه وادفن صورتك
جنت بعيوني ارق من الرقيق
ومثل شربة ماي ماتت رقتك
لأن كد ماعشرتك شوفتني آه
كمت حرب آيران اشوف بعشرتك
شافتك عيني على فراشي تخون
وجذبتها ولا كلت ماشافتك
هسه اصدكها واصدك الي يكول
كلشي تنطي وسهله بوسه شفتك
تسهر اويايه جنت ساعة زمان
وويه غيرانسان تكمل سهرتك
رايح انه انساك واضحك للحياة
لن كشفت انه حقيقة غايتك
عليك طبقت المثل هذا اليكول
المره التعلمك أبد ماضرتك.
]